《刘咸临秀才挽词 其四》
宋代·释道潜

吾希李长吉，异代不得友。赖馀锦囊篇，把玩时在手。

斯人君并驾，未易较先后。肝脾裹阳秋，落笔粲琼玖。

当年邂逅初，宛在三峡右。相携石桥行，下瞰冰雪溜。

音容俄永隔，山月空依旧。铭诗得黄香，知子垂不朽。

作者简介：释道潜，本名昙潜，号参寥子，赐号妙总大师。俗姓王，钱塘（今浙江杭州）人（《续骫骳说》）。一说姓何，于潜（今浙江临安西南）人（《咸淳临安志》卷七○）。幼即出家为僧，能文章，尤喜为诗。与苏轼、秦观友善，常有倡和。哲宗绍圣间，苏轼贬海南，道潜亦因诗获罪，责令还俗。徽宗建中靖国元年（一一○一），曾肇为之辩解，复为僧。崇宁末归老江湖。其徒法颖编有《参寥子诗集》十二卷，行于世。